text: De unge slap med skrækken
  03 august 2011 kl. 10.56
  Langt størstedelen af de tyske unge, der i morges blev indlagt til observation for røgforgiftning efter den voldsomme brand på Hoptrup Efterskole, er blevet udskrevet.
  22 af de 26 skolebørn og voksne, der blev indlagt til observation for røgforgiftning på Sygehus Sønderjylland, er blevet udskrevet.
  Børnene er mellem 9 og 15 år og kommer fra Jugendcentrum i Køln.
  De var på lejrophold på Hoptrup Efterskole.
  Ingen af dem har taget alvorligt skade ved branden eller den voldsomme røgudvikling. 
  Fire af lejrdeltagerne er fortsat indlagt til observation ? måske et døgn endnu.
  